text: Frændur veitur altíð garanti fyri syngi-við-upplivingum og so var eisini á Summarfestivalinum í nátt.
text: #000004
text: Frændur og Summarfestivalurin klæða hvør øðrum, og einasti trupulleikin tyktist at vera, at lagaskatturin hjá Frændum var ov rúgvismikil. Men eisini hetta megnaði Frændur at loysa við at spæla eina syrpu við øllum hittunum, sum annars pláss ikki var fyri.
text: #000006
text: Sum í tropunum á Vágsbøi
text: #000007
text: Eyðun og Terji spældu ikki bert út um pallkantin, men uppum regnið, og tú gloymdi eina løtu hvussu keðiligt veðrið var á Summarfestivalinum.
text: #000008
text: Skal nakað jaligt dragast fram um allar seinkingarnar í flogferðsluni til Summarfestivalin, so er tað tað, at ein bólkur sum Eyðun og Terji flutti úr Flagsteltinum upp á stóra pallin, har teirra tónleikur í veruleikanum hoyrdi heima.
text: #000009
text: Tað regnaði illa, meðan Eyðun og Terji spældu, men áskoðararnir gloymdu regnið – mest sum flýggjaðu til tónleikin og kendu seg sum í tropunum.
text: #000010
text: Summarfestivalurin er ein fólkaveitsla, eitt slag av Norðoyarstevnu við tónleiki. Til eina tílíka fólkaveitslu er tónleikurin hjá Eyðun og Terja heilt perfektur. Hetta var ein ferð í føroyska lagaskattinum, tá hann er best. At tónleikurin so oman á alt er væl spældur, ger bara alt nógv stuttligari.
text: #000012
text: Tá nógv túsund fólk sungu við til løg, sum Tú, Millum mussarnar, Dansa, Dupult song, Eg flýggi til tónleikin, Hvussu kann eg vita, 80’ini og nógv onnur, vitnaði tað um tí heilt serligu støðu, ið Eyðun og Terji hava í føroyskari mentan.
text: #000013
text: Eyðun og Terji høvdu stutt sagt eina av bestu framførslunum á festivalinum.
text: #000014